Faroërs

: *Hierdie artikel handel oor die etniese groep. Vir die taal, sien Faroëes.*

Die **Faroërs** (Faroëes: *Føroyingar*) is 'n Germaanse nasie en etniese groep inheems aan die Faroëreilande. Die Faroërs spruit uit gemengde Noorse en Gaeliese voorsate. Sowat 21&nbsp;000 Faroërs is in naburige lande woonagtig, veral in Denemarke, Ysland en Noorweë.

Faroëes is 'n Wes-Skandinawiese taal wat nouliks aan Yslands en meer verlangs aan Wes-Noorse dialekte verwant is.

## Oorsprong 
duimnael|links|Drie Faroëse vroue in volksdrag. Die pet dien as akademiese baret; hulle het  pas gegradueer
duimnael|links|Faroese politici, priesters en koor in die voorkant van die Løgting (Parlement), Ólavsøka 2012
Die eerste nedersetters was Gaeliese kluisenaars en monnike wat hier in die 6de eeu voet aan wal gesit het. Rondom 650 het die Noors-Gaeliërs gekom en die Noorse kultuur en taal op die eilande bekendgestel. Daar is nie veel kennis rakende hierdie tydperk nie, wat dus ruimte laat vir bespiegeling. Een bron, die Yslandse  Færeyinga Saga, praat van 'n enkele nedersetting. Dit is omstreeks 1200 geskryf en verduidelik die gebeurtenisse wat sowat 300 jaar tevore plaasgevind het. Volgens die saga het baie Noormanne kapsie teen die Noorweegse koning se unifikasiebeleid gemaak en moes na ander lande vlug, wat die nuutgevonde plekke in die weste insluit.

Geskiedkundiges voer aan dat die Wiking, Grímur Kamban, sedert die Færeyinga Saga die eerste volksplanter op die Faroëreilande moes gewees het. Die Nore moes van die eilande bewus gewees het voordat hulle Noorweë verlaat het. Sou Grímur Kamban hom vroeër daar gevestig het, kan dit verduidelik waarom die Nore van die eilande geweet het.
'n Ander meer logiese benadering kan wees dat die Nore van die eilande se bestaan deur die Gaeliërs van Skotland en Ierland te hore gekom het.

Hoewel Grímur 'n Oudnoorse naam is, is Kamban van Keltiese oorsprong. Hy kon dus van Ierland, die Westelike Eilande of Man afkomstig gewees het, waar die Wikings reeds gevestig was. Party plekname van die oudste nedersettings op die Faroëreilande dui op moontlike volksplanters van die Skotse eilande en die Britse kus.

Onlangse DNS-ontledings het getoon dat die Y-chromosone, wat patriliniêre afkoms naspoor, 87% Skandinawies is. Die toetste toon ook dat die mitochondriale DNS, wat matriliniêre afkoms naspoor, 84% Kelties is.

Die Faroërs loop 'n groter risiko as ander volke om weens hul genetiese gelyksoortigheid aan karnitientransporterdefek (plaaslik bekend as die *Faroëse siekte*) te ly. Dit affekteer 1 uit elke 500 mense.

## Fotogalery 

Lêer:Hvalvík - Hanus í Hanusarstovu og húsfólk.jpg|Faroër en sy gesin in Hvalvík
Lêer:Eivør Pálsdóttir and Danmarks Radio Bigband in Næstved, 2005 (4).JPG|Sangeres Eivør Pálsdóttir
Lêer:Faroe stamp 164 william heinesen.jpg|William Heinesen
Lêer:Dahl. Waagstein, Djurhuus 1900.jpg|Ses Faroërs (Jákup Dahl, Magnus Dahl, Jógvan Waagstein, Janus Djurhuus, Petur Dahl, Oluf Skaalum)
Lêer:Joannes Patursson.jpg|Joannes Patursson (1866–1946) (foto dateer ca. 1900)
Lêer:V.U. Hammershaimb.jpg|Venceslaus Ulricus Hammershaimb, predikant en filoloog (1818–1909)
Lêer:Student.2.faroe islands.jpg|Manlike Student (2006)
Lêer:Student.1. Faroe Islands.jpg|Vroulike Student (2006)

## Verwysings 
## Verdere leesstof 
* Arge, Símun, Guðrun Sveinbjarnardóttir, Kevin Edwards, and Paul Buckland. 2005. "Viking and Medieval Settlement in the Faroes: People, Place and Environment". *Human Ecology*. 33, no. 5: 597-620.

## Eksterne skakels